Document ID: /fineweb-2-swissfilter-quality_10-filterrobots/filtered/01798.jsonl.gz/1888

Beschreibung
Mir sind en chline selbstversorger/privatstall mit vier rössli und uf dä suechi nochere verstärkig i üsem team. De Stall het i de nöchi e bushaltestell wod 5 min laufe muesch bis de Stall erreichsch. Platz zum mitm Auto cho hets gnueg. Zu üs: mier sind e jungs, unkomplizierts und kolegials team und bi üs stoht s wohl vum ross an erster stell. Zu dä ross: 3 warmblüeter und eis pony, wobi üsen alte pönelgrospi nur no pfleg, zuewendig und chlini spaziergäng gnüsse wött. Üsi andere hühs sind sportlichi freizietrössli. Alli sind tempramentvoll und händ en guete vorwärtsdrang. Sie sind verkehrsicher und händelbar, aber bruchet e konsequenit, erfahreni hand. im umgang sinds sehr fründlich und umgänglich. Zu dier: mier wünsched üs öper wo 2-3x idä wuchä wött go usritä. Öper wo zu üs und üsne rössli passt. Du sötsch sorg zum material und natürlich zu dä ross ha. Wetterfest und sattelfest wär vu vorteil. Mir wönd e flexibli person, wo au mol chli meh git im sinn vo ferievertretig usw. Zueverlässigkeit isch üs mega wichtig und mer sind au druf agwiese. Mir sueched kein perfekte riter. üs isch viel wichtiger, dass du üsi ross so nimmsch wies sind und ihr als team chönd spass ha. Weg ihrem temperament sind sie nöd geeignet für afänger Mier bütet: tolli ross, e super team, e wunderschöns und abwechsligsrichs ritgebiet. E kostebeteiligung isch nöd nötig, aber mier verlanget zueverlässigkeit mithilf im stall und unterhalt. En sandplatz/halle hemer direkt bim stall keine, aber wer wot goh schafä, cha i 25 min fuessmarsch zu de Halle ritä oder en rossahänger stoht zur verfüägig. Wenn mir dis intresse gweckt hend und du üs und üsi hühs wotsch kennä lernä, meld di doch bi üs per PN. Mier freuet üs uf dich!